Downloaded from YTS.MX
Official YIFY movies site: YTS.MX
FILM INSPIRAT DIN REALITATE
Și dimineața, și seara De minune ne distrăm
N-avem un sfanț, dar, iubire De minune ne distrăm
- Nu ți-a zis mama să stai în pat? - Ce s-a întâmplat?
Tu fii cuminte și dormi.
Iar a făcut febră. Meg, du-te jos și adu un prosop.
Am văzut fum.
Era fum negru.
A luat foc un feribot când trăgea la țărm.
Cică sunt sute de morți.
În mare parte femei.
De ce femei?
Au refuzat să sară în apă la 10 m de țărm.
- Au rămas pe vas. - De ce?
Nu înțeleg. De ce au rămas pe vas?
Nu știau să înoate.
ÎN CATASTROFA DE PE VAS BILANȚUL DECESELOR A AJUNS LA 847
Cer mai mulți bani pe carne de la măcelarii germani.
E 60 de cenți kilogramul la vest de 17th.
Ne pun pe fugă irlandezii.
A venit dr. Weiss la Trudy.
Meg, du-l pe Henry vizavi, la nenea Jan.
- Nu plecăm! - Da, nu plecăm.
Dă-mi apă proaspătă, Meg, te rog.
A toropit-o pojarul.
Febra nu cedează.
Trudy a luptat din răsputeri. E puternică, dar nu face față pojarului.
Cât mai are?
În noaptea asta.
O să rămân cu ea.
Dar, când o să cobor din nou, ea se va fi prăpădit.
Îmi pare rău.
Am fost în port, Henry. I-am văzut numărând morții.
Femeile de pe vas erau din cartier.
- Un grup de enoriașe. - Nu e momentul.
Ba e momentul!
- Am hotărât să învețe copiii să înoate. - Ai hotărât tu, Gertie?
Femeile puteau ajunge la țărm.
Sunt de acord să învețe micul Henry.
Dar nu și Meg.
Nu se cade să înoate o fată. Ce-o să spună lumea?
Că n-a rămas pe un vas în flăcări.
Dr. Weiss a adormit. A pățit ceva?
M-a trezit cu sforăitul lui. Mai avem cașcaval?
Mor de foame.
Trudy!
Trudy, ți-ai revenit!
Capul sus! Dați mai repede din mâini, ca un câine!
Dacă înoată Meg, înot și eu.
BAZIN PENTRU FEMEI
De ce ții musai să înoți?
- Nu mă lași să bat mingea, să boxez… - Box! Vorbește mai încet!
Cine dă ocol înot cheiului primește un hotdog de la Nathan's.
Fetele nu dau ocol înot la nimic.
Doctorul a zis că apa îți face rău la urechi.
Găsește-ți altă pasiune.
Poftim!
Du-te și ia-ți un hotdog.
Vreau să-l câștig, nu să-l cumpăr.
O să înot!
Și dimineața, și seara De minune ne distrăm
N-avem un sfanț, dar, iubire De minune ne distrăm
Chiria nu-i plătită Și nici mașină n-avem
Și dimineața, și seara De minune ne distrăm
N-avem un sfanț, dar, iubire De minune ne distrăm
Pui clienții pe fugă!
Perceptorul bate la ușă Dar noi tot ne distrăm
Gertrude!
Faceți ceva să tacă fătuca aia! Vă rog!
- Termină! - Taci!
De minune ne distrăm
Termină! Cânți prea tare!
Dar, iubire De minune ne distrăm
Chiria nu-i plătită Și nici mașină n-avem
Dar cu toate astea, iubire
O să înot!
Și dimineața, și seara
Trudy!
De minune ne distrăm
N-avem un sfanț, dar, iubire
De ce nu învață în bazin?
Trudy a fost bolnavă și nu-i dau voie în apă.
O s-o învăț eu să înoate!
Tu știi să înoți?
De bună seamă! Tata vindea păstrăv.
Bine?
Bun!
Haide, înoată!
N-ai de ce să te temi, te țin eu.
Ia-o încet, cu grijă.
Ce mai aștepți?
Nu! Trudy, așteaptă! Așteaptă!
Nu, așteaptă!
Trudy, așteaptă!
- Trudy! - Meg!
- Să vedem care ajunge prima! - O să pierzi.
Mai vrei unul?
- Nu pot mânca patru hotdogi. - Cum vrei. Vin imediat.
Doamnelor și domnilor, acești băieți sunt elita Statelor Unite, sportivi de top,
care se vor întrece astăzi în șase probe.
Unii dintre ei vor ajunge la Olimpiada de la Paris.
- Ăla se tot uită la tine. - Taci! Nu știi nici cât o ceapă degerată.
Ba știu și îmi place ceapa.
Pe locuri!
Nu te mai uita la el!
Fiți gata!
Ar trebui să participi și tu. Nu înoată prea repede. Ai putea câștiga.
Îmi pare rău, doar băieții participă. Bazinul fetelor e acolo.
Îi poate întrece.
Am văzut cum înoată câinește. S-ar putea întrece cu un câine-lup.
Am hotărât ca Meg și Trudy să facă natație.
Ce să facă?
O să intre într-o echipă, să se întreacă cu alte fete.
Adică Henry?
Nu, Henry detestă înotul. Fetele!
Desigur. Minunat!
O echipă de natație pentru fete. N-au decât.
- Ce e așa amuzant? - Nu există echipe de fete.
CAMERĂ TEHNICĂ
Așa! Înotați cu putere!
Haide, Ruth! Dă din picioare.
Bravo!
Dați din brațe și picioare de 28 de ori pe minut, nu 26, nici 27.
- Ce fac? - Nu știu.
E craul american, cel mai rapid stil de înot, inventat de Louis J. Handley.
Dl Handley e aici?
Vreau să-i vorbesc de fetele mele.
- Vreți să vorbiți cu șeful cel mare? - Da.
Bărbații cred că sportul le face rău femeilor,
că n-avem forța necesară să alergăm, să înotăm, să concurăm,
că ne cedează inima.
Totuși, în sălbăticie, leoaicele vânează, iar leii stau pe coadă degeaba.
Stupii sunt conduși de o matcă.
Pricepeți unde bat?
Charlotte Epstein. Asta e echipa mea.
Spuneți-mi Eppy.
Ele sunt Meg și Trudy. Au câștigat un hotdog gratuit.
O primesc pe cea mare. Are șanse.
Și Trudy?
Înoată ca un cal cu două picioare rupte, poate chiar trei.
Vezi cum se luptă cu apa?
Asta se cheamă înec.
Trudy e puternică și neînfricată.
Înoată singură în ocean, cât de departe ajung băieții.
Dă din picioare, copilă!
E cuminte, o să facă ce i se spune. Vrea să calce pe urmele surorii ei.
Prin contract, trebuie să alimentez cazanul de abur.
Trebuie să meargă neîncetat, să aducem cărbuni pentru focar.
Saci de 30 kg.
Dacă Trudy ne ajută, poate să se antreneze după ore.
O să vă ajute.
Felicitări! Fetele tale au intrat în Asociația de Natație Feminină.
Costă doi dolari pe săptămână. E vreo problemă?
Nu.
Nici vorbă!
Doi dolari ca să înoate? Înotul e gratis.
Strâng bani să cumpăr un telefon.
Un telefon?
Pentru ce?
Nu știu sigur, dar îmi doresc unul.
Înțeleg.
Ce faci?
Dacă tu nu vrei, plătesc eu.
Și cina?
Nu mi-e foame. Mersi.
- Herr Daniel. - Gertrude!
Haideți, țineți ritmul!
Întinde brațul, Meg!
- Bravo, Meg! - Bun, doamnelor. Veniți încoace!
Trudy, ești murdară pe bărbie.
Nu vrei să te duci la colț să ne cumperi gogoși?
Am zis să te duci după gogoși. N-ai auzit, fochisto?
- Dați-i pace! - Are nevoie s-o aperi tu?
Trudy a supraviețuit pojarului. Praf vă face!
Treceți în apă, fetelor!
Ai avut pojar?
Mi-a prins urechile, dar aud bine.
Ți s-a spus că poți surzi dacă intri în apă?
Da, dar asta n-o să mă împiedice.
Du-te acasă. Râd fetele de tine. De ce nu te aperi?
Nu mă lăsați în bazin.
Atenție la mine! Schimbăm calimera.
O să vă întreceți în fiecare zi. Ultima ajunsă bagă cărbuni.
Începând de-acum.
Trudy, 28 de mișcări de braț pe minut. Ca tempoul din muzică.
Dau ocol rezervorului Aștept trenul să vină
Sunt departe de casă Dorm în ploaie ca o jivină
Face: „Bani să ai, băiete Și am eu grijă să nu mergi pe jos”
N-am un ban în buzunare Sunt complet falit
Dă-te jos!
Treci la cărbuni!
Haide, Trudy!
- Repede, Trudy! - Țineți ritmul, doamnelor!
Haide, Sandy!
- Înotați cu putere! - Trudy!
Ura!
Ruth, bagă cărbuni!
Dacă înveți să dai din picioare, nu mai ieși din bazin.
CANALUL MÂNECII!
Cele mai necruțătoare ape, în care au murit mulți bărbați!
William Burgess reușește din nou!
Al doilea care a traversat Canalul Mânecii.
„Burgess a stat în apă 22 de ore și 35 de minute.”
A stat 22 de ore în apa aia? Imposibil!
Un erou al timpurilor noastre!
Meg! Săptămâna viitoare e o competiție. Vin cei mai tari înotători din Australia.
- Sunt mereu competiții. - Nu e pentru băieți, ci pentru noi.
Uniunea Olimpică Americană le salută pe înotătoarele campioane din Australia,
venite să concureze astăzi cu patru fete americane curajoase.
Aceste fete atrăgătoare au fost antrenate de profesioniști.
De aceea li se permite accesul în bazinul bărbaților.
Dați-mi voie! La o parte!
Urmăriți-le pe australience!
Meg, poți să te ții după Kellerman. Când prinde viteză, accelerezi și tu.
- Și eu ce să fac? - Să nu-i ții calea.
Doamnelor, pentru siguranța voastră, aveți salvamari pe margine
și un medic la dispoziție.
Fetele se vor întrece patru lungimi de bazin, 200 m.
Pe locuri! Fiți gata!
Haideți! Cu putere!
Australiencele preiau conducerea de la Meg Ederle.
Fetele astea sunt foarte iuți.
Încă trei lungimi!
O să reușești! Ține-o tot așa!
Cu forță, Meg!
Annette Kellerman și Meg Ederle înoată cot la cot.
Capul jos!
Dă din picioare!
O fată le prinde din urmă. O americancă de pe culoarul central.
Dă din picioare!
Repede!
Ultima lungime de bazin!
Trudy?
Cine e?
Americanca Trudy Ederle a trecut pe locul doi.
Dă din picioare!
Trudy!
Câștigă Trudy Ederle!
Ai reușit!
ȚINUTA AUSTRALIENCELOR STÂRNEȘTE INDIGNARE
Scrie la ziar de Trudy.
Da, lângă ferpare.
AMERICANCA FACE VALURI
Trudy Ederle deține recordul statal la proba de 100 m!
Câștigă Trudy Ederle!
Încă un record statal la natație
Trudy Ederle doboară recordul la 300 m
A FOST DOBORÂT RECORDUL LA 400 M
Un nou record național pentru Trudy Ederle!
Ederle câștigă din nou!
Haide!
Patru minute, 28 secunde!
Trudy deține recordul la proba de 200 m.
Ce record?
Locul 1
Mondial!
Locul 1
A câștigat panglica albastră.
- La fel ca vacile? - Treci la treabă!
Trudy e foarte talentată.
- Face plăcinte? Să-i facem o poză. - Germanii mănâncă plăcintă?
E prima din istorie cu patru recorduri mondiale.
- Ar câștiga un maraton de dans. - S-a gândit la asta? Are iubit?
A trebuit să-i dau afară. În fața măcelăriei.
Unde ați fost, fetelor?
Vino încoace, Trudy!
El e Horst. Tocmai a sosit de la Heidelberg.
Tatăl lui e vărul soției lui Rolfe, de la căruciorul din fața măcelăriei.
Negustorul de alune.
Sunt niște alune foarte bune. Nu prea știe engleză, dar învață el.
Alune.
Horst o să ia masa cu noi.
Alune.
- Mamă, trebuie să-l oprești. - Ce se întâmplă?
- Aranjează un măritiș. - Al cui?
Al tău cu Horst.
Ce?!
Meg e cea mare. Ei de ce nu i-a adus un băiat?
- Fiindcă măritișul ei e deja aranjat. - Ce?!
Cu un băiat din familia Durshley din Hamburg.
Îl cheamă Karl. O să vină ca ucenic la măcelărie.
Crezi că aș lua un măcelar?
Tatăl vostru e de modă veche.
Eu am învățat să tranșez pui.
Se separă capul de șira spinării și se aruncă.
Ai înțeles? Scapi de el.
Meg, care-i treaba? Ne-a zis să-l omorâm?
Ne-a zis să tranșăm puiul.
- Te aștept în capătul cheiului, Trudy. - Bine.
Trudy…
Eu… sunt… Horst.
Da, Horst.
Horst. Trudy.
- Trudy! Ajută-mă! - Meg?
- Am alunecat. Ține-mă, să nu cad! - Ce faci? Ia-mă de mână.
Nu mai pot să mă țin. Nu vreau să mor.
Alune!
Până aici! Bine…
Nu mai înotați o lună!
Două zile! Nu înotați două zile!
Horst e băiat de nădejde. Cine o să ia o fată ca Trudy?
N-a terminat școala din cauza bolii și e surdă.
Ce viitor o să aibă? Cine s-o întrețină?
Ce e?
Nimic.
O să fim mereu împreună, Trudy.
Îmi promiți?
Îți promit.
Alune!
Ia alunele!
MĂCELĂRIE
Alune! Nuci!
- Henry Ederle? - Da.
James Sullivan, Uniunea Olimpică.
După luni întregi de cumpănire,
am decis să trimit șase înotătoare la Olimpiada de la Paris, în Franța.
Felicitări!
De ce? Locul lor e aici, la măcelărie.
Arătăm lumii că americanii nu se tem să lase femeile să concureze.
Dar nu și la tirul cu arcul. E un sport periculos.
- Și după aia? - O să ne aducă patru medalii de aur.
Trudy, ne așteptăm la mari realizări din partea ta la Paris.
- Ai gustat mousse? - Și Meg?
Erau doar câteva locuri. Îmi pare rău.
Trudy, dacă câștigi patru medalii de aur, ai lumea la picioare.
Unde ai fost?
- Am fost cu Trudy. - Ea s-a întors de ore întregi.
Crezi că nu știu ce se întâmplă?
Că nu recunosc mirosul de whiskey? Cine-i tipul?
Nu știu la ce te referi.
- Ce e? - Nu te băga, Trudy.
Bei, vii acasă după miezul nopții…
Ce-o să zică lumea despre fata mea?
- Cum îl cheamă? - Chip.
Îl cheamă Chip Anderson.
Vrea să mă ia de nevastă.
Crezi că te ia unul pe nume Anderson?
O fată de măcelar german?
Să nu te mai vezi cu el!
E datoria mea să-mi ocrotesc familia, copiii.
Nu-s Trudy, nu-mi dictezi ce să fac.
Meg!
- Zi-le că-ți pare rău. - Nu-mi pare!
Vorbim cu cei de la Uniunea Olimpică, să mergi și tu la Paris.
Tu tot nu pricepi.
Nu mă vor.
Nu-s destul de bună.
Stai!
Nu reușesc singură.
N-ai de ce să-ți faci griji.
- Ești cea mai rapidă din lume. - Ești sora mea.
Ai zis că o să fim mereu împreună. Te rog, vino cu mine.
Nu merg nicăieri.
Îmi pare rău, Trudy.
Doamnelor, dânsul e Jabez Wolffe. O să antreneze echipa feminină de natație.
- Aveți cuvântul, domnule Wolffe. - Mulțumesc. Așa…
Eu trebuie să vă ocrotesc pe vaporul către Franța.
Să stați departe de sportivii bărbați.
În acest scop, nu ieșiți din cabină fără să anunțați însoțitoarele.
- Însoțitoare? - Maici.
O să stea de pază la ușa cabinelor voastre.
Să învățați broșura privind normele de purtare a olimpicilor americani,
cu precădere capitolul doi.
„Ce faci când te abordează un francez.”
În plus, femeile se cade să înoate doar în stilul bras.
E stilul în care am înotat eu în Canalul Mânecii de 21 de ori.
V-a reușit vreodată traversarea?
O să reușesc într-o zi.
UNIUNEA OLIMPICĂ AMERICANĂ
Haide! Încă 50!
Mai ai 20 de secunde!
Leac pentru RĂUL DE MARE
A trecut mai bine de o săptămână. Trebuie să ne antrenăm.
Duceți-vă în cabine! Nu mă simt bine.
Bărbații înoată mereu în bazin, aleargă pe punte și ridică greutăți.
Eu am grijă să nu pățiți ceva.
Sunt 300 de bărbați sportivi pe vapor și alți 50 în echipaj.
Unii dintre ei sunt norvegieni.
Avem cabinele lângă sala cazanelor. Nu putem dormi.
Mâncăm pâine cu cașcaval, de două ori pe zi.
Vă las să vă plimbați pe punte cât sunt bărbații la masă.
O să ne putem antrena la Paris?
O să înotați după ce se dă startul.
A VIII-A EDIȚIE A JOCURILOR OLIMPICE PARIS, 1924
Concentrați-vă!
Aurul îi revine lui Bauer, argintul lui Kellerman și bronzul lui Ederle.
Aurul îi revine lui Kurtz, argintul lui Stromburg și bronzul lui Gilmore.
Sunt Harry Horlick și transmit de la Jocurile Olimpice de la Paris.
Campionul american Johnny Weissmüller a câștigat aurul pentru a treia oară.
Și Trudy?
Legendarul erou se întoarce acasă.
Pornește camera, să fii pregătit când iese Johnny.
Johnny!
- Fă-ne cu mâna! - Zâmbește la cameră!
Mama ți-a făcut gogoși cu gem.
Când o să mai concurezi?
Femeile nu mai au voie să înoate.
Ne-au retras finanțarea, antrenorii…
S-a terminat. De-acum muncesc la măcelărie.
Deci o să fii aici la nunta lui Meg.
Ce-ai spus?
MĂCELĂRIE
Te-ai logodit fără să-mi spui?
Erai plecată. S-a întâmplat repede.
Vreau să fii domnișoara mea de onoare.
Cum ai reușit să-i convingi?
Nu le mai pasă că o să devii Meg Anderson?
Anderson?
Nu ți-au spus?
N-o să fie Anderson, ci Durshley.
Mă mărit cu Karl Durshley.
Măcelarul?
Trebuie să anulezi nunta. Zi-le că te-ai răzgândit.
Trebuie să mă mărit cu Karl, așa a fost înțelegerea.
Înțelegerea?
- De-aia a venit aici. - Tu n-ai făcut nicio înțelegere.
Ce soartă crezi că au fetele de-aici?
Ce soartă crezi că te așteaptă? Viitorul tău a fost deja hotărât.
Tata mi-a pus trofeele într-o cutie.
O să fie bine.
- Crede-mă. - Poate dacă câștigam…
N-ar fi contat, Trudy.
Crezi că celor de-aici le pasă dacă câștigi sau pierzi?
Două fete de măcelar? N-avem sorți de izbândă.
Oamenii nu vor să fim idoli.
Nu vor să fim nimic.
Îmi pare rău, Trudy. Am încercat.
Tu erai idolul meu.
N-aveți voie cu picioarele descoperite. Să mergem!
MĂCELĂRIE
Uite-o pe Trudy! Ea e.
- Iertare! Tu ești Trudy? - Da.
Voiam să-ți spun că, datorită ție, mi se dă voie să înot.
Înoți repede?
L-am bătut o dată pe frate-meu, dar el nu recunoaște.
Cică e imposibil.
Dar așa a fost, nu? Ai reușit imposibilul.
Cu siguranță!
Vreau să ajung și eu ca tine.
- Chiar ai vorbit cu ea! - E idolul meu.
Astăzi, în spectacolul de vodevil de pe Coney Island,
englezul Bill Burgess vă prezintă o demonstrație de natație!
Al doilea bărbat care a reușit să învingă primejdiile din Canalul Mânecii.
În Canalul Mânecii, apa e aproape de îngheț,
curenții puternici pot strivi un vapor de stânci!
Primiți cu căldură o legendă vie când ajunge la țărm!
Pentru un penny, îi puteți strânge mâna celui mai mare înotător din lume,
Bill Burgess!
Bill!
E despuiat.
Nu vă speriați!
Doamnelor și domnilor americani!
Eu înot la pielea goală.
- Nu vă apropiați. - Mulțumesc!
La pământ! Ești arestat pentru lipsă de pudoare!
Ridicați-l!
- Bun! Să mergem! - Ce faceți? Vreau să fiu plătit!
Nu plec! Să fiu plătit!
Plătiți-mă! Am semnat un contract!
Apele periculoase ale Canalului Mânecii!
Ziarul Daily Sketch oferă un premiu de 1000 de lire!
O traversare de 34 km!
URMĂTORULUI BĂRBAT care va traversa Canalul Mânecii.
Canalul Mânecii TE AȘTEAPTĂ
Doar cel mai puternic bărbat va supraviețui!
Ești foarte frumoasă.
- Ce distanță e între țărmuri? - Meg, e ziua nunții tale.
- Cât e? - Nu știi nici cât o ceapă degerată.
Știu că te-ai gândit la asta.
Nu contează. N-avem sorți de izbândă.
Am câștigat hotdogi gratis.
Poate ai uitat, dar erau cu ceapă.
Sunt 34 km între țărmuri.
Pare distractiv.
Crezi că aș reuși?
Crezi că sunt în stare?
Să mori tu că da!
- Ai vorbit urât? - Nu.
Ai zis „să mori tu”.
Eu mă duc să dansez cu soțul meu.
Tu unde te duci, Trudy?
Și dimineața, și seara De minune ne distrăm
N-avem un sfanț, dar, iubire De minune ne distrăm
Da, așa!
Vreau 28 de bătăi, Vera.
Crezi că e posibil?
Voiam să le antrenez pe olimpice. Au zis că le pot fi însoțitoare.
- Nu-s pregătiți. - Și dacă eu sunt pregătită?
Știi ce-o să iasă dacă dai greș sau dacă pățești ceva?
O să profite de eșec ca să ne desființeze, să le scoată pe fete din bazin.
Și ce-o să iasă dacă reușesc?
O să aibă o mare problemă.
O să trec înot Canalul Mânecii.
Cum adică?
O să traversez înot Canalul Mânecii. Dă-mi pâinea, te rog.
- Nu! Eu spun… - Nu ți-am cerut voie.
M-am împotrivit mereu ca femeile să practice sporturi
și să participe la Jocurile Olimpice.
Știu că sunteți Temper Kop, domnule Sullivan.
- Ce înseamnă asta? - „Bătut în cap”, în idiș.
Dar vreți să-i plătesc lui Trudy traversarea Canalului,
după rușinea de la Paris.
Nu s-a antrenat trei săptămâni din cauza dv. Nu-i vina ei.
Aveți nevoie de ea. V-ar face reclamă.
Canalul Mânecii are 34 km, curenții se schimbă de la o oră la alta.
Ca să lupte cu curenții, trebuie să înoate 80 km.
Apa e rece.
Furtunile lovesc din senin, cu valuri care ating șase metri.
Sunt meduze și rechini în apă,
nu mai zic de mine neexplodate, rămase din război.
Sunt convins că nu scapă cu viață.
N-am nevoie de așa o reclamă.
Acum scuzați-mă, dar ies cu mama la cină în Highlands, New Jersey.
Împlinește 88 de ani.
Vrea homar de la Penner's, la o masă pe malul apei.
Dacă ne întâlnim acolo, dle Sullivan?
Nu înțeleg.
Dv. mergeți cu mașina, iar eu înot de la New York la New Jersey.
Vrei să înoți până la New Jersey?
Sunt cam 11 km între capul Rockaway și New Jersey.
Facem un pact. Dacă reușesc, îmi sponsorizați traversarea Canalului.
Drumul, antrenorul, vasul de însoțire, tot.
Zece kilometri. În câte ore?
- Cinci ore. - Patru!
Trei!
Dacă reușești în trei ore, te sponsorizăm.
Și fac eu cinste cu masa.
UNIUNEA OLIMPICĂ AMERICANĂ
E ora 18:30. Profită de reflux, nu i te împotrivi.
Mergi cu asfințitul în dreapta.
Fără vas de însoțire, ai grijă la barje.
Ghidează-te după farul din Highlands.
Dacă te pierzi, ia-te după geamanduri, sunt înșirate până la Jersey.
- Cum se cheamă restaurantul? - Penner's.
Încolo! Du-te!
Să mergem!
Mulțumesc.
Ți-e frig, mamă?
Haide odată!
Mulțumesc, dragule.
Îmi pare rău, doamnă Epstein. Am făcut un pact.
E ora 21:30. I-a expirat timpul.
Cum a fost mâncarea?
Două ore și 56 de minute. Oamenii dv. pot confirma durata.
Unde ai fost?
- Dacă află taică-tău la ce oră ai venit… - Am înotat.
- Ai înotat? Noaptea? - Până la New Jersey.
De la New York până la Jersey.
Ai spus cumva New Jersey?
Plec în Franța săptămâna viitoare.
Ești fata mea, iar pasiunea asta a ta…
mă îngrozește.
Nu pot să rămân aici.
Mă uit la Meg, la celelalte fete…
Nu pot să fiu ca ele.
Am avut o soră geamănă.
S-a înecat când aveam șapte ani.
Cum o chema?
O chema Pearl.
Dacă pățești ceva, n-o să fiu acolo.
Nu pricep de unde ai atâta curaj.
De la tine.
Cum e în apă noaptea?
În timp ce înotam, s-a luat o focă după mine.
O focă?
Sunt destul de sigură.
Nu s-a luat după tine, te-a urmărit.
Mersi. Poate într-o zi.
Trudy, ți-l prezint pe cel pe care l-am ales să te antreneze.
- Mă antrenează Charlotte Epstein. - O femeie s-o antreneze pe alta?
Ca un leu îmblânzind alt leu. E o idee proastă.
- Ea e antrenoarea mea. - Domnul Wolffe e antrenorul tău.
Altfel ne retragem susținerea.
Fii pe pace, scumpo! O să am eu grijă de tine în ocean.
Trudy!
CAPUL GRIS-NEZ FRANȚA
Stai aici, să-ți aduc cheia.
Bem în cinstea unui amic, Rudolph Vittali.
A murit încercând traversarea.
S-a rătăcit în beznă, la apă mică.
Bărbații vin aici ca să riște totul.
Așa că…
Ce drept are o femeie să vină într-un asemenea loc?
În cinstea lui Vittali! Un mare înotător.
Trudy!
Trudy! Stilul bras, da?
Nu e o întrecere.
Înaintează încet și constant.
Trudy Ederle se antrenează în Europa să traverseze Canalul Mânecii.
Agenția Lloyd's a afișat o cotă de pariuri de 100 la 1 pentru reușita ei.
Babe Ruth a prezis azi că e puțin probabil să reușească.
Babe Ruth e german, ca noi.
Să-și țină gura!
…dacă acest stil de înot e un sport pentru femei.
De câte ori ai încercat?
De 12 ori.
O dată mai aveam câțiva kilometri, dar au venit curenții dintr-o parte.
M-au împins la apă mică, ultimul obstacol dinainte de destinație.
Asta m-a salvat.
Până acolo a fost un calvar. Curenții te țin ca într-o menghină.
E imposibil să te desprinzi.
Curenții nu țin cu noi.
Vor ca apele să învingă.
Eu țin cu tine, Benji.
Și eu, cu tine.
Am înotat dimineață trei ore. Sunt moartă de foame.
Trebuie să dai bine în ziar. Ciugulește ca o doamnă.
- Mi-a zis Eppy să mă hrănesc. - Vorbește mai încet!
Îți mai aduc fructe.
Iată!
Benji, aruncă o privire afară.
Se pare că o să ai un însoțitor la încercarea de mâine.
Și cred că ăsta e doar puiul.
Fructe!
- Nu trebuia să te iei de el. - N-o să mă facă de râs. Și nici tu!
Și dimineața, și seara De minune ne distrăm
Încetează!
N-avem un sfanț, dar, iubire De minune ne distrăm
Și dimineața, și seara De minune ne distrăm
N-avem un sfanț, dar, iubire De minune ne distrăm
Și dimineața, și seara De minune ne distrăm
N-avem un sfanț, dar, iubire De minune ne distrăm
Dacă e să mor, Trudy…
să ții tu toastul.
Bei în cinstea mea?
Benji, du-te și intră în istorie.
Intră!
Își bate joc de mine, dle Sullivan. Îmi râde și-mi cântă în față. Nu accept!
Oamenii pariază pe fata ta. A scăzut cota pariurilor.
E fata dv., nu a mea. Circul ăsta vă aparține.
Ani întregi am apărat puritatea sportului.
Le-au oferit femeilor dreptul la vot, dar nimeni nu le poate oferi asta.
Nu-i așa?
O femeie în larg?
Pun rămășag că nu rezistă mai mult de 11 km.
Benji!
Cheamă doctorul! E înghețat bocnă.
L-am pierdut după 16 km.
Benji!
Am avut noroc că l-am găsit.
Benji!
O să-ți revii.
N-a fost să fie.
Ca în menghină, Trudy.
Să învingi curenții și pentru mine. O să reușești.
Un', doi, trei, și!
Duceți-l înăuntru!
Repede!
20 IULIE 1926
ALSACIA
Trudy, zâmbește larg la cameră!
Ai un păr frumos sub casca aia, Trudy?
Ți-e teamă de frig, Trudy?
Regulile impun ca înotătorii să nu fie atinși în timpul traversării.
Atingerea unui înotător, chiar și în ape repezi,
atrage după sine descalificarea acestuia.
- E dat la maxim? - Da.
E cel mai minunat sentiment posibil.
Sunt Harry Horlick, dirijor și gazda emisiunii A&P Liberty Hour.
Începem cu știri din Europa.
Trudy Ederle va încerca azi în zori să traverseze Canalul Mânecii.
Lumea așteaptă să vadă dacă o femeie poate trece cea mai grea încercare sportivă.
Mi-ați promis muzică, domnule Wolffe!
Ești cea mai tare, Trudy!
Noroc că n-aud prea bine.
Trudy! Bras!
Trudy!
Bras!
Am reușit!
E ora 07:15, sunt 9 °C în aer și 16 °C în apă.
Trudy Ederle e în apă și înoată craul american.
Trimiteți vestea la New York!
- La NBC. - Sigur.
- La o parte! - 16 °C. Trimiteți acum!
Vești din apele reci ale Canalului Mânecii!
Trudy Ederle a parcurs 3 km și pare să înainteze în forță.
Trudy nu înoată bras, ci craul american, de 28 de bătăi.
Haide, fetițo! Dă din picioare!
Trudy, încetinește!
Trudy!
Încetinește!
Îl ignoră.
A parcurs 6 km și nu dă semne de oboseală, ba chiar înoată mai repede.
Trudy!
Fructe! Trebuie să mănânci!
Apropie-te de ea.
Să ne apropiem!
Prinde-l!
Trudy, ia mărul!
Ia-l!
Era s-o atingă!
- Era s-o atingă. - A atins-o?
Oprește-te!
Fii pe pace, bătrâne. Mai sunt doar 26 km.
CEAI
Trudy!
Oprește-te! Ceai!
Ia sticla!
Am prins-o!
Bun!
Mulțumesc!
A parcurs 9,5 km. Încetinește.
Ai pățit ceva?
Trudy!
Înoți în direcția greșită.
Nu e bine. Încoace!
Uitați-vă la ea! N-a rezistat nici 11 km.
Ne-a dus de nas.
Am pierdut timpul de pomană.
Trudy!
- Trudy! - Trudy!
Trudy!
Trudy, uită-te încoace!
Trudy!
S-a terminat.
Asta e.
Jabez Wolffe a salvat-o pe Trudy din apă când începuse să se scufunde.
Scuzați-mă!
E limpede că Trudy Ederle n-a avut destulă putere sau rezistență.
Doar curajul n-a fost de ajuns ca să învingă acele ape.
Doar cinci bărbați au traversat Canalul.
Primul a fost căpitanul Webb, în 21 de ore și 45 de minute.
Mai bine de 12 bărbați au pierit…
Lumea e șocată de vestea că Trudy Ederle a leșinat în larg.
După rezultatele de la Olimpiadă și această traversare,
oponenții sportului feminin se vor ralia acum.
După cum se credea, Canalul Mânecii e prea dur pentru o femeie.
Trudy Ederle a fost scoasă din apă după ce parcursese numai 9,5 km.
Încercarea a eșuat.
Dacă Trudy Ederle a rezistat doar câțiva kilometri,
nicio femeie nu va mai încerca să treacă înot Canalul Mânecii.
Ce s-a întâmplat?
Ai înotat prea repede.
Asistentele cred că ești foarte curajoasă.
Cât de departe am ajuns? Nu-mi spune nimeni.
Nu-i nimic.
Sunt aici de două săptămâni. Vreau să plec acasă cât mai repede.
A venit casa la tine.
Ce cauți aici?
Am venit să le spun că nu e corect. Femeile ar trebui să fie măcelari.
- O să te învăț eu. - Nu vreau să mă fac măcelar.
Îmi pare rău, dar, când te ascultam la radio…
Fata mea vorbește la radio? Erai singură.
Mi-a fost rușine că n-am fost lângă tine.
Acum ești aici.
Da. Am venit să te ducem acasă.
Cine?
Credeai că-l las să vină singur?
Meg!
Te-am visat. Am visat și la cașcaval. Mor de foame.
Pleacă mâine un vapor. Ești în putere, să poți pleca?
Unde e Trudy Ederle?
Domnule, vă rog să plecați imediat.
Domnul Burgess?
Ai înotat constant cu 7,72 km/h.
Cine-i individul?
Ce s-a întâmplat?
Douăzeci și opt de bătăi pe minut, 7,72 km/h.
Remarcabil!
Lăsați-mi fata în pace.
Căpitanul Alsaciei mi-e amic.
Mi-a zis că dl Wolffe era să te atingă.
A alunecat.
Înoată în Canal. N-a alunecat.
Înotai cu 3,7 km/h contra curentului, apoi brusc ai început să te îneci.
Ce s-a întâmplat?
Mi-a dat Wolffe ceai și mi s-a făcut rău.
Mi s-a făcut greață, apoi m-a luat amețeala.
Mi se închideau ochii.
Ceai?
Are mereu la el pastile ca să doarmă.
Pentru rău de mare.
De-aia s-a făcut nevăzut.
Mi-a otrăvit fata?
Luați-o ca pe un compliment, dle Ederle.
Dacă antrenorii vor să le omoare, femeile fac progrese.
Vorbim cu ziariștii.
Nu. N-o să creadă o tânără care era să se înece
până n-ajunge pe celălalt țărm.
Aș fi onorat să te ghidez.
Să mai încerce o dată?
Vă rog! Dacă află maică-ta, mă omoară.
Trudy, ce vrei să faci?
Dacă tot am venit până aici, măcar să văd Anglia.
Doamnelor și domnilor, experimentele mai eșuează.
În acest moment, sănătatea lui Trudy e prioritară.
O să am grijă să-și revină pe vapor.
- Aici! - Da.
- Vorbiți pe rând. - Dle Sullivan, ce faceți în continuare?
Odihnește-te în cabină, Trudy.
În câteva zile o să ajungi acasă și totul va fi fost uitat.
De parcă nici n-a fost.
Mda…
Avem trei zile până ajunge vaporul la New York și află toți că n-ai plecat.
Dacă nu-și reface forțele în trei zile?
Se apropie o furtună. Temperatura apei e 13 °C și e în scădere.
Dacă mai scade, nu supraviețuiește. Nu putem aștepta.
Plec peste trei zile.
Fără ziariști, fără mulțime, fără nicio piedică.
Toți cred că mergi în linie dreaptă.
Dar curenții îți dictează traseul.
Știi unde se întâlnesc Marea Nordului și Atlanticul
și te poți ghida după acel curent.
Vreau să-mi promiteți un lucru.
Nu mă scoate nimeni din apă, fie ce-o fi.
- Nu-i corect să-mi ceri asta. - Eu hotărăsc ce e corect.
Promiteți-mi!
Și tatăl tău, familia ta?
Ei n-ar putea pricepe în veci, dar dv. mă înțelegeți.
Promiteți-mi că nu mă scoateți din apă.
Am încălcat mereu promisiunile făcute femeilor.
Mi-au adus o mie de whiskyuri în Anglia. Am fost târât în fața reginei.
Le-am dezamăgit pe toate fiindcă nu puteam fi ce-și doreau ele.
- Adică? - Un erou dat dracului.
Nu sunt omul potrivit.
Dați-mi cuvântul de onoare.
Ajung în Anglia sau mor pe drum.
Lasă-mă să-ți spun drăguță Te iubesc la nebunie pe tine
Vreau să te aud șoptind Că și tu mă iubești…
Doamne!
Trudy, ești plină de răni.
Sunt obișnuită. Mă rod toate costumele.
Trebuie strâmtat.
Să nu mai tragă la umeri.
Să eliminăm ce e în plus.
Ce tot spui?
Mulți înotători evită luna.
Se tem de mareea joasă, când apa încremenește.
Ăsta-i traseul pe care Trudy poate să înfrângă mareea.
O să facă pe drum două viraje în unghi drept.
Asta înseamnă 32 km în plus.
În plus?!
Singura mea grijă e că vremea ar putea s-o încetinească.
S-o împingă la sud de bancul Goodwin.
Ce tot spui?
Apa mică. Dacă e prinsă acolo, nu putem merge după ea.
Întunericul e principalul inamic. Dacă se rătăcește, o poate lua curentul.
N-are destulă forță să înoate perpendicular cu el.
Ar fi dusă în larg.
Bun.
Am terminat. Iat-o!
- Ce spuneți? - Nu!
Nu iese așa din casă! Până și francezii ar aresta-o.
- Mă acopăr cu untură și lanolină. - Nu vede nimeni că e în pielea goală.
Sunteți țăcăniți toți!
FEMEI
Trudy?
Câțiva ziariști vor să discute cu tine.
Trebuie să ieși din cabină.
Vreau să-i trimit o telegramă patronului hotelului Gray Nose din Franța.
Cu ce mesaj?
Întreabă-l dacă Trudy e în apă.
6 AUGUST 1926
Și dimineața, și seara De minune ne distrăm
N-avem un sfanț, dar, iubire De minune ne distrăm
Nu trebuie să faci asta.
Nu știu ce să zic. Pare o zi potrivită să fac o baie.
- Încearcă iar. - E pe mal.
Trudy!
Trudy, încerci iar traversarea?
Urcă-te în barcă!
Trudy! Aici!
Dau 20 de lire pentru un loc pe primul vas care pleacă.
Trudy Ederle n-a plecat acasă. E încă în Franța și încearcă iar.
Și dimineața, și seara De minune ne distrăm
N-avem un sfanț, dar, iubire De minune ne distrăm
Chiria nu-i plătită Și nici mașină n-avem
NBC întrerupe programul cu o știre din Franța,
unde Trudy Ederle s-a întors în apă.
Cred că Harry Horlick a zis că Trudy înoată din nou.
- E în Canal. - Ai visat. Mâine ajung acasă.
Bine. Noapte bună!
…și încearcă iar să traverseze înot Canalul Mânecii.
Întrerupem din nou programul cu vești din Europa
despre încercarea de a traversa…
Trudy Ederle încearcă iar să traverseze Canalul Mânecii.
După 6,5 km, Trudy Ederle încă înoată în forță.
Henry, îmbracă-te!
Înoată cu 9 km/h.
Virează la 90° spre tribord!
Țineți-vă bine!
- Anglia e încolo! - O ținem pe Trudy paralel cu mareea!
Du-te mai aproape.
- Apropie-te mai mult! - Trebuie să păstrăm distanța!
Aici, în apă!
Cu ce e îmbrăcată!
Trudy!
Sunt prea aproape.
- Hei! - Mai aproape!
- Îndepărtați-vă de ea! - Trudy, aici!
- Îndepărtați-vă! - Îndepărtați-vă!
Doar o fotografie!
- Îndepărtați-vă! - Mai aproape!
Îndepărtați-vă de ea!
Altfel vă împușc!
N-o atinge nimeni cât e în apă.
- A tras în noi. - Da.
Îmi intră apă în ei, nu mai văd.
N-aveți voie aici.
Scuzați-mă, doamnă. N-aveți voie!
Sunt Gertrude Ederle, mama lui Trudy Ederle.
Durează prea mult să aflăm vești de la radio.
Vreau să-mi spuneți unde e. Acum!
Luați loc. O să citiți telegramele pe măsură ce le primim.
- Unde e? - Nu știu. Tommy?
Mersi. A parcurs 13 km. Valuri de 1,5 m, 13 °C în aer și 12,5 °C în apă. Vă rog!
Nu-mi place muzica asta. Schimbați-o!
Uită-te în față! Apa e roșie.
Încetinește vasul!
Încetinește!
MEDUZE
Meduze roșii!
- Ce facem? - Nimic, înoată printre ele.
Haide, Trudy!
- Nu mai poate. Scoateți-o din apă. - Se odihnește puțin, n-are nimic.
Ce? Ați mers prea departe. Ați pus-o să înoate printre meduze.
Când o ghidați iar spre Anglia?
Asta-i nebunie!
- Au înțepat-o o sută de meduze! - Da, și tot a înotat cu 2 km/h.
Ce mai aștepți, puturoaso? Anglia e într-acolo.
Continuă! Nu te lăsa!
A scăpat.
Trudy Ederle se luptă cu curenții și meduzele pișcătoare
în timp ce se îndreaptă spre Anglia.
Înoată, Trudy!
Americanca Trudy Ederle își menține ritmul.
E de opt ore în apă.
…pastilele Donnelly, cu ficat de cod, vă mențin calmul.
Cât de departe e?
Ultimele vești din Canalul Mânecii. Trudy Ederle se află…
la jumătatea drumului.
Abia s-a mișcat în ultima oră.
E epuizată.
Curentul e prea puternic.
Du-mă în fața ei!
- Meg, ce faci? - Trudy detestă să piardă o cursă.
Meg!
Să vedem care ajunge prima!
Meg!
Nu!
- Meg! - Haide, Trudy!
După 21 km, dra Trudy Ederle își menține ritmul.
Se pare că vine spre noi, dle Wolffe.
Pesemne nu vă doriți asta.
De ce nu mi-aș dori?
Dacă ea reușește, o să rămâneți în istorie.
Drept bărbatul care a dat greș și ca înotător, și ca antrenor.
Nu ne mai întrebăm dacă-i locul ei acolo, ci dacă poate merge până la capăt.
Trudy!
Îmi pare rău, dar eu nu mai pot.
Du-te înapoi pe vas.
Zi-i lui Bill că mi-e foame.
Ce vrei?
Orice, numai ceai nu!
Nu-mi mai simt membrele.
- Ce? - Nu știu cum de mai rezistă.
Mai vreau unul!
Revenim cu detalii în 30 de minute.
Ce e? S-a întâmplat ceva?
Mai are 9,5 km până în Anglia.
Nu mai zâmbiți.
Mai are mult de mers.
Urmează cea mai periculoasă zonă, care a răpit multe vieți.
Cât mai rezistă Trudy Ederle în acest maraton suprem?
- Am ajuns la apă mică! - Opriți vasul!
Ce se întâmplă?
Am ajuns în bancul Goodwin.
Trebuie să înoate singură pe ultimii 8 km.
Dacă se rătăcește în beznă sau e dusă de curenți în larg?
O să reușească.
Scoateți-o din apă imediat! Scoateți-mi fata din apă!
- N-o scot! - Scoateți-mi fata din apă!
O să înoate cât vrea ea!
- O să reușească. - Se întunecă.
E înghețată. A încetinit.
Singură în beznă, fără s-o ghideze nimeni. Vreau s-o scoateți din apă!
Trudy!
Nu te putem însoți la apă mică. Fără noi, o să te rătăcești.
Ieși din apă! S-a terminat.
Nu s-a terminat.
Vă iubesc.
O așteptăm pe plajă.
Ajungând deja mai departe decât mulți bărbați,
Trudy Ederle începe ultima etapă a traversării.
Trudy Ederle a intrat singură la apă mică,
bancul de nisip care străjuiește țărmul Angliei.
Dra Trudy Ederle înoată de 13 ore
în ape aproape înghețate, în cea mai periculoasă etapă.
Nu!
TELEGRAMĂ
S-a rătăcit la apă mică.
N-o mai găsesc.
Am aflat că Trudy Ederle s-a rătăcit în bancul Goodwin, la doar 8 km de Anglia.
Ne rugăm să găsească calea spre Dover și plaja Kingsdown.
Să pornim cu vasul în căutarea ei.
Nu ne putem întoarce. Aici se termină.
Au trecut ore bune!
Cum să găsească drumul?
Priviți!
Te rog.
Pe stâncile de la Dover s-au aprins focuri.
Toată lumea așteaptă cu sufletul la gură.
Suntem toți alături de ea în apele reci.
Astă-seară suntem toți alături de Trudy.
Priviți!
- Unde? - Acolo!
- Este… - Trudy!
E în apă de multe ore!
Ai reușit! Haide!
N-o atinge nimeni!
Haide, Trudy! Mai ai câțiva pași.
Un erou dat dracului.
Bun-venit în Anglia!
Ura!
Fata mea! Eu am învățat-o să înoate!
- Aici, Trudy! - Zâmbește!
Ești moartă de frig!
- Ia asta. - Bine.
Te iubim, Trudy!
Ura! Bravo!
- Bravo, Trudy! - Te iubim, Trudy!
A ajuns în Anglia!
Să mergem! Trebuie să pleci la școală.
La școală?!
- Trudy a traversat Canalul Mânecii. - Ea l-a traversat, nu tu.
Doamnelor și domnilor, pot spune azi că cel mai mare sportiv al lumii
nu e Babe Ruth și nici Jack Dempsey.
Cel mai mare sportiv al lumii e o tânără din New York.
Trudy Ederle.
Ura! Ai reușit, Trudy!
Nu puteți intra în țară fără pașaport.
Trebuie să chemi pe cineva.
BUN-VENIT ACASĂ, TRUDY!
TRUDY, EROINA CANALULUI!
Bun-venit înapoi, Trudy!
Ai reușit.
Ura!
Benji!
E clipa ta de glorie, Trudy!
- Trudy, haide! - Du-te!
Merg cu antrenoarea mea.
Bravo, Trudy!
Echipa Yankees!
Ura!
Babe Ruth!
Trudy Ederle a traversat Canalul Mânecii în 14 ore și 31 de minute.
A doborât recordul stabilit de bărbați cu aproape două ore,
schimbând definitiv sportul feminin.
BUN-VENIT ACASĂ
N-a existat altă paradă mai impresionantă închinată unui sportiv la New York.
Indiferent de gen.
Trudy Ederle și-a pierdut până la urmă auzul.
Și-a petrecut toată viața învățând copiii surzi să înoate.
Trudy a murit în 2003, la 98 de ani.
FILM BAZAT PE CARTEA OMONIMĂ
A LUI GLENN STOUT
Subtitrarea: Aurelia Ferencz